wickkiey/tamil-wikipedia-chunked huggingface dataset:
# அந்தரா கக்

## தொழில்

அந்தரா கக், தனது தந்தையும் ஆவணப்பட இயக்குனருமான சித்தார்த் கக்கிற்கு உதவி இயக்குநராக தனது கலை வாழ்க்கையைத் தொடங்கியுள்ளார். புனைகதை அல்லாத நிகழ்ச்சிகள் மற்றும் ஆவணப்படங்களில் முதன்மையாக உதவி இயக்குநராக பணியாற்றியுள்ளார். மேலும் தனது தந்தை சித்தார்த் கக் தயாரித்த சுரபி என்ற தொலைக்காட்சி நிகழ்ச்சியில் எட்டு ஆண்டுகள் பணியாற்றியுள்ளார்.  
*நடனத்தில் ஒரு வாழ்க்கை* என்ற நடனக்கலைஞரான தக்சா சேத் பற்றிய ஆணவப் படத்தை முதன்முதலாக இயக்கி விருதுகளை பெற்ற இவர், *மனோ யா நா மனோ* என்ற 2006 ஆம் ஆண்டு வெளியான தொலைக்காட்சி தொடரையும் *சம்பவ் கியா (என்ன சாத்தியம்)* என்ற அமானுஷ்ய தொடரையும் இயக்கியுள்ளார். **
# அந்தரா கக்

## திரைப்படவியல்

| 2002 | ஆம் | ஆம் | அறிமுக இயக்குனருக்கான IDPA (இந்திய ஆவணப்பட தயாரிப்பாளர்கள் சங்கம்) விருதை வென்றார் |
| --- | --- | --- | --- |
| 2006 | ஆம் | } |  |
# அமிதா பதக்

**அமிதா பதக்,** இந்தியாவின் மும்பை<nowiki/>யைச் சேர்ந்த இந்தித் திரைப்பட நடிகையும் விளம்பர மாதிரிப்பெண்ணும், திரைப்படத் தயாரிப்பாளருமாவார். இவர், கிஷோர் நமித் கபூர்நடிப்பு பயிற்சிமையம் மற்றும் ஷியாமாக் தாவர் கலைநிகழ்ச்சிக் கழகம் போன்றவைகளில் நடிப்புப் பயிற்சியை பெற்றுள்ளார்.
# அமிதா பதக்

## தனிப்பட்ட வாழ்க்கை

திருமண வரவேற்பு நிகழ்ச்சியில் ராகவ் சச்சார் மற்றும் அமிதா பதக்]]
இந்தி திரைப்படத் தயாரிப்பாளரான குமார் மங்காட் பதக் இவரது தந்தையாவார்., இவான் சச்சார் (2019 ஆம் ஆண்டு பிறந்தது) என இரு ஆண் குழந்தைகள் இருக்கின்றனர்.
# அமிதா பதக்

## திரைப்படவியல்

| 2006 | *ஓம்காரம்* | நிர்வாக தயாரிப்பாளர் |  |  |
| --- | --- | --- | --- | --- |
| 2008 | *ஹால்-இ-தில்* | சஞ்சனா சர்மா | நடிகை |  |
| 2010 | *ஆக்ரோஷ்* | ரோஷ்னி | நடிகை |  |
| 2012 | *பிட்டூ பாஸ்* | மிருணாளினி பரியார் | நடிகை |  |
| 2012 | *டார் மித்ரன் டி* | சீரத் | நடிகை |  |
| 2013 | *ஆத்மா - உங்களைச் சுற்றி உணருங்கள்* | இணை தயாரிப்பாளர் |  |  |
| 2016 | *ஏக் தா ஹீரோ* | ஜான்கி | நடிகை | } |
# அமிதா பதக்

## இசை கானொளி

| 2011 | தில் கி ஜுபன் | மாதிரி |  |
| --- | --- | --- | --- |
| 2017 | கிகி | மாதிரி |  |
| 2018 | இஷ்க் டி குகி | மாதிரி | } |
# தர்ஜனி மன்முக்ரம் வக்கீல்

**தர்ஜனி மன்முக்ரம் வக்கீல்**, இந்தியாவைச் சேர்ந்த வங்கியாளரும்,வணிக நிர்வாகியுமாவார். 1993 ஆம் ஆண்டில் எக்சிம் வங்கியின் தலைவராக நியமிக்கப்பட்டதை தொடர்ந்து ஆசியாவில் ஒரு வங்கி/நிதி நிறுவனத்திற்கு தலைமை தாங்கிய முதல் பெண்மணி என்ற பெருமையை பெற்றுள்ளார்.  
மும்பை பல்கலைக்கழகத்தில் வரலாற்றில் முதுகலைப் பட்டம் பெற்றுள்ள இவர், மகாராஷ்டிரா மாநில நிதி ஆணையத்தில் 1958 ஆம் ஆண்டில், ஒரு எழுத்தராக தனது தொழில் வாழ்க்கையைத் தொடங்கியுள்ளார். 1965 ஆம் ஆண்டில், இந்தியத் தொழில் மேம்பாட்டு வங்கியின் முதன்முதல் ஆட்சேர்ப்பு செய்யப்பட்ட நாற்பது பேர் கொண்ட குழுவில் முதல் மற்றும் ஒரே பெண் அதிகாரியாக பணியாற்றியுள்ளார்.  
தர்ஜனி, தனது பணிகளை வெற்றிகரமாக நிறைவேற்றுவதைக் கண்ட அப்போதைய இந்திய ரிசர்வ் வங்கியின் கவர்னர் சிறி அர்தேந்து பக்சியின் நம்பிக்கையைப் பெற்று, இந்தியாவின் எக்சிம் வங்கியில் பணியில் சேர்ந்துள்ளார். தொடர்ந்து அதே வங்கியின் தலைவர் மற்றும் நிர்வாக இயக்குநராக 1993 ஆம் ஆண்டில் தேர்ந்தெடுக்கப்பட்டார். 1996 ஆம் ஆண்டில் இவர், எக்சிம் வங்கிப் பணியில் இருந்து ஓய்வு பெற்றுள்ளார்.  
எக்சிம் வங்கி, தர்ஜனி வக்கீலை மட்டுமல்லாது, 2009 மற்றும் 2010 ஆண்டுகளில் திருமதி. ரவ்னீத் கவுர் கூடுதல் பொறுப்பாக தலைவராகவும், 2021 ஆம் ஆண்டில் திருமதி ஹர்ஷா பங்காரி அதன் தலைமை நிர்வாக அதிகாரியாகவும் பொறுப்பேற்று வெற்றிகரமாக நடத்தி வருவது குறிப்பிடத்தக்கது.  
1997 ஆம் ஆண்டில், வணிகத்தில் "தன் தைரியத்தை நிரூபித்த" முதல் ஐம்பது பெண்களில் ஒருவராககேபீஎம்ஜி நிறுவனத்தால் உலகளாவிய வணிகத்தில் அங்கீகரிக்கப்பட்டார். மேலும் 2011 ஆம் ஆண்டில், அவர் "நினைவுகளின் மொசைக்", என்ற சுயசரிதை ஓவியத்தை (தனியார் புழக்கத்திற்கு மட்டும்) வரைந்து வெளியிட்டுள்ளார்.
# தாரகாசுர வாகனம்

**தாரகாசுர வாகனம்** என்பது திருவிழாக்களின் பொழுது உற்சவ இந்துக் கடவுள்கள் எழுந்தருளும் வாகனங்களில் ஒன்றாகும். இதனை தாரக வாகனம் என்றும் அழைக்கலாம்.  
இந்து சமய புராணங்களிபடி தாரகாசுரன், வஜ்ரங்கா- வஜ்ரங்கி தம்பதியரின் மகனாவார்.
# தாரகாசுர வாகனம்

## தாரகாசுர வாகன அமைப்பு

தாரகாசுர வாகனாமது நான்கு கைகளுடன் முன்னிரு கைகளில் முன்புறமாக கதை ஆயுதத்தினை கீழ்நோக்கி பிடித்தபடியும், பின்னிரு கைகளில் வாள், கேடயம் ஆகியவற்றை ஏந்தியபடி உள்ளார். ஒரு காலை முட்டியிட்டு மறுகாலை முன்புரமாக பதித்த நிலையில் உள்ளார்.
# தாரகாசுர வாகனம்

## கோயில்களில் உற்சவ நாட்கள்

- தமிழ்நாடு சென்னை மயிலாப்பூர் கபாலீஸ்வரர் கோயிலின் பங்குனி பெருவிழாவின் மூன்றாம் நாளில் தாராசுர வாகனத்தில் முருகன் வள்ளி தெய்வானையுடன் உலா வருகிறார்.
# தாரகாசுர வாகனம்

## இவற்றையும் காண்க

- கண்ட பேரண்ட பட்சி வாகனம்
- கருட வாகனம்
- அதிகார நந்தி வாகனம்
- புருசா மிருக வாகனம்
# இந்திய கட்டடக் கலைஞர் கழகம்

**இந்திய கட்டடக் கலைஞர் கழகம்** ( *Indian Institute of Architects* ) என்பது இந்தியாவின் கட்டடக் கலைஞர்களின் தேசிய அமைப்பாகும். இது 1,24,000 க்கும் மேற்பட்ட உறுப்பினர்களைக் கொண்டுள்ளது. இந்தக் கழகம் 1917 ஆம் ஆண்டு பிரித்தானிய இந்தியாவின் பம்பாயை தலைமையாக கொண்டு நிறுவப்பட்டது. இது சர்வதேச கட்டடக் கலைஞர்கள் சங்கம் (யுஐஏ) காமன்வெல்த் கட்டடக் கலைஞர்கள் சங்கம் (சிஏஏ), கட்டடக் கலைஞர்களின் பிராந்திய ஒத்துழைப்புக்கான தெற்காசிய சங்கம் (எஸ்ஏஏஆர்சிஎச்) ஆகியவற்றுடன் தொடர்புடையது.
# இந்திய கட்டடக் கலைஞர் கழகம்

## வரலாறு

இக்கழகம் 1917 மே 12 அன்று பம்பாயில் கட்டடக்கலை மாணவர் சங்கமாகத் தொடங்கப்பட்டது. இது சர் ஜே ஜே ஸ்கூல் ஆஃப் ஆர்ட்டின் கட்டடக்கலை முன்னாள் மாணவர்களால் உருவாக்கப்பட்டது. இச்சங்கத்துக்கு அப்போதைய பம்பாய் அரசாங்கத்தின் கட்டிடக்கலை ஆலோசகராக இருந்த ஜார்ஜ் விட்டெட் முதல் தலைவராக ஒருமனதாக தேர்ந்தெடுக்கபட்டார். 1922 ஆம் ஆண்டு ஆகஸ்ட் 3 ஆம் தேதி, இது 'பாம்பாய் கட்டடக்கலைஞர்கள் சங்கம்' என பெயர் மாற்றபட்டது. இது 1925 ஆம் ஆண்டு பிரித்தானியக் கட்டடக்கலைக்கான அரச சங்கத்துடன் இணைக்கபட்டது. மேலும் இது 1926 செப்டம்பர் இரண்டாம் நாளன்று 'இந்திய கட்டடக் கலைஞர் கழகம்' என்ற புதிய பெயரில் தேசிய அமைப்பாக மாறியது. கட்டடக் கலைஞர்களின் தன்னார்வ அமைப்பாக 1860 இன் சங்கங்கள் பதிவுச் சட்டம் XXI இன் கீழ் இது பதிவு செய்யப்பட்டது. 1972 ஆம் ஆண்டின் கட்டடக் கலைஞர்கள் சட்டத்தின் கீழ் நிறுவப்பட்ட கட்டடக்கலை கவுன்சில் மட்டுமே தேசிய அளவில் உள்ள மற்றொரு அமைப்பாகும்.  
இந்நிறுவனத்தின் வடக்குப் பிரிவு 1956 இல் தொடங்கப்பட்டது. இன்று இது பல மாநிலங்களில் பிரிவுகளையும், அந்த மாநிலங்களுக்குள்ளேயே முக்கிய நகரங்களில் மையங்களையும் கொண்டுள்ளது
# இந்திய கட்டடக் கலைஞர் கழகம்

## கண்ணோட்டம்

இக்கழகம் நான்கு பகுதிகளாக தொழில்முறை தேர்வை நடத்துகிறது. அனைத்துப் பகுதிகளுக்கும் தகுதி பெறும் மாணவர்களுக்கு இணை உறுப்பினர் தகுதி வழங்கப்படுகிறது. இது கட்டடக் கலைஞராக பணியாற்றுவதற்கான அங்கீகரிக்கப்பட்ட தகுதியாகும். இதில் கட்டடக்கலை, நகர திட்டமிடல் மற்றும் மனித குடியிருப்பு மேம்பாடு ஆகியவற்றில் படிப்புகளை வழங்குகிறது. இந்திய கட்டடக் கலைஞர் கழகத்தில் சேர மூன்று வகையான உறுப்பினர் பதவிகள் உள்ளன 1. ஃபெலோ (எந்தவொரு நபரும் துணைச் சட்டம் 4 (a) இன் கீழ் தகுதி பெற்றவராக இருப்பின் ஃபெலோ ஆக இயலும்) 2. அசோசியேட் (எந்தவொரு நபரும் துணைச் சட்டம் 4 (b) இன் கீழ் தகுதி பெற்றவராக இருப்பின் அசோசியேட் ஆக முடியும்) 3. டைரக்ட் ஃபெலோ தோழர். தகுதி பெற்ற எந்தவொரு நபரும் இந்திய கட்டிடக் கலைஞர்களின் அதிகாரப்பூர்வ இணையதளத்தில் விண்ணப்பிக்கலாம்.
# இந்திய கட்டடக் கலைஞர் கழகம்

## பிரிவுகள்

- ஐஐஏ, ஆந்திரப் பிரதேசம் பிரிவு
- வடக்கு அத்தியாயம், (IIA)
- மேற்கு வங்க பிரிவு, (IIA)
- கேரளா பிரிவு, (IIA)
- ஐஐஏ - சண்டிகர்-பஞ்சாப் பிரிவு
- ஐஐஏ - ஹரியானா பிரிவு
- சோலாப்பூர்-மகாராஷ்டிரா பிரிவு
- ஐஐஏ ஒடிசா பிரிவு
- ஐஐஏ அசாம் பிரிவு
- ஐஐஏ உத்தரகாண்ட் பிரிவு
- ஐஐஏ சத்தீஸ்கர் பிரிவு
# இந்திய நூலகச் சங்கம்

**இந்திய நூலகச் சங்கம்** ( *Indian Library Association* ) என்பது 1933 செப்டம்பர் 13 அன்று கல்கத்தாவில் (தற்போது கொல்கத்தா ) நடைபெற்ற முதல் அகில இந்திய நூலக மாநாட்டின் போது சங்கங்கள் பதிவுச் சட்டத்தின் (XXI இன் 1860) கீழ் பதிவு செய்யப்பட்ட ஒரு சங்கமாகும். இசங்கத்தில் உறுப்பினர்களாக மாநில நூலகச் சங்கங்களும், நூலகங்களும் இருக்கின்றன. இவ்வாறு 7000க்கும் மேற்பட்ட உறுப்பினர்களைக் கொண்டதாக இந்தியாவில் நூலகம் மற்றும் தகவல் அறிவியல் துறையில் மிகப்பெரிய மற்றும் புகழ்பெற்ற தொழில்முறை அமைப்பாக இது உள்ளது. இதன் தலைமையகம் இந்தியாவின் தில்லியில் அமைந்துள்ளது.
# இந்திய நூலகச் சங்கம்

## குறிக்கோள்கள்

சங்கத்தின் முக்கிய நோக்கங்கள்:  
- நாட்டில் நூலக இயக்கத்தை ஊக்குவித்தல்
- நூலகம் மற்றும் தகவல் அறிவியல் கல்வியை மேம்படுத்துதல்
- பயிற்சி மற்றும் ஆராய்ச்சி, நூலக பணியாளர்களை மேம்படுத்துதல்
- தேசிய மற்றும் சர்வதேச அளவிலான ஒத்துழைப்பு
- தரநிலைகள், அளவுகோல், சேவைகள், வழிகாட்டுதல்களை மேம்படுத்துதல்
- தொழில்முறைஞர், வெளியீட்டாளர்களுக்கான குறைகளை தீர்த்தல்
- நூலகங்கள், ஆவண மையங்களை நிறுவுதல் மற்றும் அவற்றை நிறுவுவதற்கும் வேலை செய்வதற்கும் உதவி செய்தல்
- இந்தியாவிற்கு பொருத்தமான நூலக சட்டத்தை மேம்படுத்துதல்
# இந்திய நூலகச் சங்கம்

## மாநாடுகள்

இதன் 53வது ஆண்டு மாநாடு 2007 ஆம் ஆண்டு ஐதராபாத்தில் நடைபெற்றது. இதன் 54வது ஆண்டு மாநாடு 2008 இல் மும்பையில் நடைபெற்றது. இதன் 55வது ஆண்டு மாநாடு, நொய்டா பெருநகரில் உள்ள பிர்லா மேலாண்மை தொழில்நுட்பக் கல்விக்கழகத்தில் 2010 சனவரி 21-24 ஆகிய நாட்களில் நடைபெற்றது. 63வது ஆண்டு மாநாடு லக்னோவில் உள்ள பாபாசாகேப் பீம்ராவ் அம்பேத்கர் பல்கலைக்கழகத்தில் 2017 நவம்பர் 23-25 நாட்களில் "நூலகம் மற்றும் தகவல் அறிவியல் தொழிலின் நிலையான வளர்ச்சி" என்ற தலைப்பில் நடைபெற்றது. இது எல்ஐஎஸ் துறை மற்றும் பாபாசாகேப் பீம்ராவ் அம்பேத்கர் பல்கலைக்கழகத்தின் லக்னோவின் கௌதம புத்தர் மத்திய நூலகத்தால் ஏற்பாடு செய்யப்பட்ட சர்வதேச மாநாடு ஆகும்.
# இந்திய நூலகச் சங்கம்

## துவக்கக்கால உறுப்பினர்கள்

- சி. வூல்னர்
- முகமது ஷஃபி
- அப்துல் மஜித்
- முகமது காசிம் அலி
- அப்னாஷி ராம் தல்வார்
- பி. சி. நியோகி
- ஏ. எம். ஆர். மாண்டேக்
- ஆர். கோபாலன்
- எஸ். இராமசுப்பையர்
- ராம் லபயா
- திரிவிக்ரம ராவ்
- எஸ். பஷிருதீன்
- டாக்டர். எம். ஓ. தாமஸ்
- எஸ். மகேந்திர சிங்
- டாக்டர் வாலி முகமது
- எஸ். ஆர். ரங்கநாதன்
- கே. எம். அசதுல்லா
- சாந்த் ராம் பாட்டியா
- கே. செல்லையா
- சாரதா பிரசாத் சின்ஹா
- சிதேந்திர தேவ் ராய் மகாசயா
- டி. சி. தத்தா
- குமார் முனீந்திர தேவ்
- ஆர். மகாசயா
- உபேந்திர சந்திர தாஸ்
- லாபு ராம்
- அய்யங்கி வெங்கட ரமணய்யா
- மஞ்சந்தா
- யூசுபுதீன் அகமத்  
ஜர்னல் ஆஃப் இந்தியன் லைப்ரரி அசோசியேஷன் என்பது இந்திய நூலக சங்கத்தின் அதிகாரப்பூர்வ இதழாகும். இந்த இதழ் நூலகம் மற்றும் தகவல் அறிவியலின் பல்வேறு அம்சங்களை உள்ளடக்கியதாக உள்ளது. இது 1965 முதல் சங்கத்தின் அதிகாரப்பூர்வ இதழாக இருந்து வருகிறது. இந்த இதழ் காலாண்டு வெளியீடாக வெளிவருகிறது.
# லிலித்

**லிலித்** லிலிடு, லிலிட்டு அல்லது லில்லிஸ் என்றும் உச்சரிக்கப்படுகிறது. இந்த பெண் மெசொப்பொத்தேமியா, யூத இலக்கியங்கள் மற்றும் இஸ்லாம் மதத்தில் ஆதாமின் முதல் மனைவியாக கருதுகிறது. ஆதி தீயசக்தியாக விளங்கும் லிலித், ஆதாமுக்கு இணங்காததாலும், கீழ்ப்படியாததாலும், ஏதோன் தோட்டத்திலிருந்து கடவுளால் வெளியேற்றப்பட்டதாக குறிப்பிடுகிறது. எபிரேய வேதாகமத்தின் ஏசாயா புத்தகத்தில் லிலித் பற்றி குறிப்பிட்டுள்ளது. மேலும் கிபி 500 முதல் யூத புராணங்களில் லிலித் பற்றிய குறிப்புகள் உள்ளது. லிலித் பாபிலோனிய தல்மூத் நூலில் ஆதாம் மற்றும் ஏவாள் நூல்களில், லிலித் ஆதாமின் முதல் மனைவி என்று குறிப்பிடப்பட்டுள்ளது. *மைமோனிடிஸ்* மற்றும் *மெனகெம் மீரி* உள்ளிட்ட பல பாரம்பரிய யூத சமய ரப்பிக்கள் லிலித்தின் இருப்பை நிராகரிக்கின்றனர்.
லிலித் என்ற பெயர் லிலூ, லிலிது, லிலீ என்பதிலிருந்து வந்தது. அக்காதியம் சொல்லான லிலு, ஏசாயா புத்தகம் 34:14 இல் உள்ள லிலித் என்ற எபிரேய சொல்லுடன் தொடர்புடையது. இது ஜூடித் எம். பிளேயர் போன்ற சில நவீன அறிஞர்களால் இரவு பறவையாக கருதப்படுகிறது. பண்டைய சுமேரிய சமயத்தில் சுமேரியா, அசிரியா மற்றும் பாபிலோனியாவின் ஆப்பெழுத்து நூல்களில் காணப்படும் லிலித் ஒரு ஆவி அல்லது அரக்கியைக் குறிக்கிறது.  
இன்றைய பிரபலமான கலாச்சாரம், மேற்கத்திய கலாச்சாரம், இலக்கியம், அமானுஷ்யம், கற்பனை மற்றும் திகில் ஆகியவற்றில் **லிலித்** தொடர்ந்து மூலப்பொருளாக உள்ளது.
# லிலித்

## வரலாறு

சிராச்சின் நையாண்டி எழுத்துக்கள் (கிபி 700–1000) போன்ற சில யூத நாட்டுப்புறக் கதைகளில், லிலித் ஆதாமின் முதல் மனைவியாகத் தோன்றுகிறார். ஆதாமை உருவாக்கிய களிமண்ணால் லலித்தும் உருவாக்கப்பட்டாள். லிலித்தின் புராணக்கதை இடைக்காலத்தில், அக்கடா, ஜோஹர் மற்றும் யூத மாயவாதம் பாரம்பரியத்தில் விரிவாக வளர்ந்தது. எடுத்துக்காட்டாக ஐசக் பென் ஜேக்கப் ஹா-கோஹனின் 13ஆம் நூற்றாண்டு எழுத்துகளில், லிலித். ஆதாமுக்கு அடிபணிய மறுத்ததால் அவரை விட்டு வெளியேறினார் என்றும் பின்னர் அவர் பிரதான தூதரான சமேலுடன் இணைந்த பிறகு ஏதேன் தோட்டத்திற்குத் திரும்பவில்லை.  
பிற்கால யூத நூல்களில் லிலித்தை பேய்களாக விளக்கியுள்ளனர். ஆனால் இந்த வகை பேய்கள் தொடர்பாக சுமேரியா, அக்காடியம், அசிரியா மற்றும் பாபிலோனியாப் பார்வையில் சிறிய தகவல்கள் எஞ்சியுள்ளது. ஆராய்ச்சியாளர்கள் கிட்டத்தட்ட உலகளாவிய ரீதியில் ஒரு இணைப்பு இருப்பதை ஒப்புக்கொண்டாலும், சமீபத்திய புலமைப்பரிசில்கள் யூத லிலித்தை ஒரு அக்காதிய லிலிடுவுடன் இணைக்க பயன்படுத்தப்பட்ட இரண்டு ஆதாரங்களின் பொருத்தத்தை மறுத்துள்ளது. லோவெல் கே. ஹேண்டி போன்ற சில அறிஞர்கள், லிலித் மெசபடோமிய பேய்க்கலையிலிருந்து பெறப்பட்டாலும், எபிரேய லிலித்தின் ஆதாரங்கள் அடிக்கடி மேற்கோள் காட்டப்பட்ட ஆதாரங்களில் உள்ளது  
எபிரேய மொழி நூல்களில் லிலித் அல்லது லிலிட் ("இரவு உயிரினங்கள்", "இரவு மான்ஸ்டர்", "இரவு ஹேக்" அல்லது "ஸ்க்ரீச் ஆந்தை" என மொழிபெயர்க்கப்பட்டுள்ளது) முதலில் ஏசாயா புத்தகம் 34 இல் உள்ள விலங்குகளின் பட்டியலில் லிலித் காணப்படுகிறது. ஏசாயா 34:14 லிலித் குறிப்பு KJV மற்றும் NIV போன்ற பொதுவான விவிலியம் மொழிபெயர்ப்புகளில் காணப்படவில்லை. வர்ணனையாளர்கள் மற்றும் உரைபெயர்ப்பாளர்கள் பெரும்பாலும் லிலித்தின் உருவத்தை இரவில் ஒரு ஆபத்தான அரக்கியாக கற்பனை செய்கிறார்கள். அவர் பாலியல் ஆசை கொண்டவர் மற்றும் இருளில் குழந்தைகளைத் திருடுபவர். சாக்கடல் சுருள் ஏடுகள் 4Q510-511ல், இந்த லிலித் எனும் சொல் அரக்கர்களின் பட்டியலில் உள்ளது. கிபி 6 ஆம் நூற்றாண்டிலிருந்து கிண்ணங்கள் மற்றும் தாயத்துக்களில் உள்ள யூத மந்திரக் கல்வெட்டுகள் லிலித்தை ஒரு பெண் பேயாக அடையாளம் கண்டு அவளைப் பற்றிய முதல் காட்சி சித்தரிப்பை வழங்குகிறது.
# லிலித்

## மெசபடோமிய தொன்மவியல்

பெண் கடவுள் சிலை, முதல் பாபிலோனியப் பேரரசு, காலம் கிமு 19-18ம் நூற்றாண்டு]]
எழுத்துக்ளைக் கொண்ட மந்திரக் கிண்ணம், நிப்பூர், கிபி 6-7ம் நூற்றாண்டு]]  
சுமேரிய கில்காமேஷ் காப்பியத்தின் பிற்பகுதி, அசிரிய-அக்காதிய மொழிபெயர்ப்பாகும்.[21] லிலித் என்ற பெண் ஒரு பாம்பு மற்றும் ஒரு பறவையுடன் தொடர்புடையது. கில்காமேஷ் மற்றும் என்கிடு உரூக் நகரத்தின் பெண் தெய்வமான உள்ள இஷ்தர் கோயில் தோட்டத்தில் ஒரு இலப்ப மரம் வளர்கிறது, அதன் மரத்த்தில் லிலித் வீடு கட்ட பயன்படுத்த திட்டமிட்டுள்ளாள். மரத்தடியில் ஒரு பாம்பு வாழ்கிறது. ஒரு ஜூ பறவை இஷ்தர் கிரீடத்தில் குஞ்சுகளை வளர்க்கிறது. மேலும் ஒரு கி-சிகில்-லில்-லா-கே அதன் உடற்பகுதியில் ஒரு வீட்டை உருவாக்கியது. கில்காமேஷ் பாம்பைக் கொன்றதாகக் கூறப்படுகிறது. பின்னர் ஜூ பறவை அதன் குட்டிகளுடன் மலைகளுக்கு பறந்து சென்றது. அதே நேரத்தில் கி-சிகில்-லில்-லா-கே பயந்து அதன் வீட்டை அழித்துவிட்டு காட்டை நோக்கி ஓடுகிறது. கி-சிகில்-லில்-லா-கே லிலித் என அடையாளம் காணப்படுவது விவிலியத்தில் உள்ள தெய்வங்கள் மற்றும் பேய்களின் அகராதியில் (1999) குறிப்பிடப்பட்டுள்ளது. பழங்காலத்தின் பிற்பகுதியில் இருந்து ஒரு புதிய ஆதாரத்தின்படி, லிலித் ஒரு மாண்டேயன் மாயக் கதையில் தோன்றுகிறார். அங்கு அவர் மரத்தின் பிற பகுதிகளை உருவாக்கும் பிற பேய் உருவங்களுடன் ஒரு மரத்தின் கிளைகளை பிரதிநிதித்துவப்படுத்துவதாகக் கருதப்படுகிறார்.
# லிலித்

## எபிரேய வேதாகமத்தில்

எபிரேய வேதாகமத்தில் லிலித் என்ற சொல் ஒருமுறை மட்டுமே வருகிறது. ஆதாமின் தலைவிதியைப் பற்றிய ஒரு தீர்க்கதரிசனத்தின் பட்டியலில் உள்ள மற்ற ஏழு சொற்கள் ஒன்றுக்கு மேற்பட்ட முறை தோன்றி சிறப்பாக ஆவணப்படுத்தப்பட்டுள்ளன. அறிஞர்கள் மற்றும் மொழிபெயர்ப்பாளர்களின் வாசிப்பு பெரும்பாலும் எட்டு உயிரினங்களின் முழுமையான பட்டியலைப் பற்றிய முடிவால் வழிநடத்தப்படுகிறது.
# இந்திய மாதர் சங்கம்

**இந்திய மாதர் சங்கம்** (*Women's Indian Association*) என்பது 1917 ஆம் ஆண்டு சென்னை அடையாரில் நிறுவப்பட்ட ஒரு சங்கமாகும். 19 மற்றும் 20 ஆம் நூற்றாண்டின் முற்பகுதியில் பெண்கள் சமூக-பொருளாதார மற்றும் அரசியல் விசயங்களில் மோசமாக பாதிக்கப்பட்ட நிலையில் இருந்தனர். அவர்கள் கல்வி உரிமை பெறுவதற்கும், வாக்குரிமை பெறுவதற்கும், ஆடவருடன் சம உரிமை பெறுவதையும் நோக்கமாக கொண்டு அன்னி பெசண்ட், மார்கரெட் கசின்சு, ஜீனா ராஜா தாசா மற்றும் பலரால் நிறுவப்பட்டது. கல்வியறிவின்மை, குழந்தைத் திருமணம், தேவதாசி முறை மற்றும் பிற சமூக அவலங்களுக்கு எதிராகப் போராடும் சக்தியாக இந்த சங்கம் பின்னர் வளர்ந்தது. 1933 இல் அன்னி பெசன்ட் இறந்த பிறகு, ஜீனா ராஜா தாசா பிரம்மஞனிளின் உள் அரசியலில் அதிக ஈடுபாடு காட்டினார். தீவாய்ப்பாக அவர் ஆதரித்த பிரிவுக்கு சாதகமான நிலை இல்லாமல் போனது. அன்றிலிருந்து அவரது பெயர் எல்லா ஆவணங்களிலும் இடம்பெறாமல் போனது.
# இந்திய மாதர் சங்கம்

## வரலாறு

இந்திய, ஐரோப்பிய எனும் இருதரப்பு பெண்களையும் இணைப்பதை நோக்கமாக கொண்டு இந்த அமைப்பு நிறுவப்பட்டது. இந்த அமைப்பின் பெயரானது எந்த மெய்யியல், சமயம், சாதி, சமூக வர்க்கம் ஆகியவற்றுடன் தொடர்பு இல்லாதவாறு தேர்ந்தெடுக்கப்பட்டது. இச்சங்கம் 1917 ஆம் ஆண்டு மே 8 ஆம் நாள், சென்னை அடையாரில் மார்கரெட் இ. கசின்சால் நிறுவப்பட்டது. இதன் முதல் தலைவர் அன்னி பெசண்ட் இருந்தார். நிறுவன உறுப்பினர்களாக எஸ். அம்புஜம்மாள், கமலாதேவி சட்டோபாத்யாய், மேரி பூனன் உலூகோசு, பேகம் ஹஸ்ரத் மோகனி, சரலாபாய் நாயக், தன்வந்தி ராமராவ், முத்துலட்சுமி ரெட்டி, மங்களம்மாள் சதாசிவியர், ஹீராபாய் டாட்டா ஆகியோர் இருந்தனர்.
# இந்திய மாதர் சங்கம்

## ஸ்திரீ தர்மம்

இதன் இலட்சியங்கள், நம்பிக்கைகள் போன்றவற்றிற்கு குரல் கொடுப்பதற்காக மாதர் சங்கத்தால் ஸ்த்ரி தர்மம் என்ற இதழ் வெளியிடப்பட்டது. அதில் இந்தியாவில் பெண்கள் எதிர்கொள்ளும் அரசியல் மற்றும் சமூகப் பிரச்சனைகளையும், உலகெங்கிலும் உள்ள பெண்களின் சாதனைகள் குறித்தும் இதில் பேசப்பட்டது.
# இரண்டாம் பவவர்மன்

**இரண்டாம் பவவர்மன்** (ஆங்கிலம்: *Bhavavarman II*; கெமர்: ព្រះបាទភវវរ្ម័នទី២; தாய்: พระบาทภววรรมัมที่ ๒; சீனம்: 撥婆跋摩; பின்யின்: *Bópóbámó*) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) அரசர் ஆவார்.  
இவர் சென்லா இராச்சியத்தை கி.பி. 639-ஆம் ஆண்டில் இருந்து கி.பி. 657-ஆம் ஆண்டு வரை ஆட்சி செய்தவர். சென்லா அரசர்களான முதலாம் ஈசானவர்மன் (*Isanavarman I*) மற்றும் முதலாம் செயவர்மன் (*Jayavarman I*) ஆகிய அரசர்களின் ஆட்சிகளுக்கு இடையே கி.பி 639 முதல் 657 வரை 18 ஆண்டுகள் ஆட்சி செய்தார்.
# இரண்டாம் பவவர்மன்

## வரலாறு

இரண்டாம் பவவர்மனின் பிறப்பிடம் அல்லது பூர்வீகம் போன்றவற்றுக்கான தகவல்கள் இன்று வரையிலும் அறியப் படாமல் உள்ளது. அவர் முதலாம் ஈசானவர்மனின் (*Isanavarman I*) மகனாக இருக்கலாம்; அல்லது அதே முதலாம் ஈசானவர்மனின் (கெமர்: ព្រះបាទភវវរ្ម័នទី២) அங்கீகரிக்கப்பட்ட வாரிசாக இருக்கலாம்; என்பதற்கான சான்றுகளும் இதுவரையிலும் கிடைக்கவில்லை.  
ஆனாலும் அவர் சென்லா அரியணைக்கு முதலாம் ஈசானவர்மனுக்கு அடுத்து வந்தவர் என்பது மட்டும் உறுதியாகத் தெரிய வருகிறது. அவர் அரச குடும்பத்தின் இளவரசர்களில் ஒருவராக இருக்கலாம் என்றும் கல்வியாளர்கள் ஊகிக்கின்றனர்.
# இரண்டாம் பவவர்மன்

## வரலாறு

### இரண்டாம் பவவர்மன் கல்வெட்டுகள்

அதைத் தவிர அவர் முதலாம் ஈசானவர்மனின் மகன்களில் ஒருவராக இருக்கலாம் என்றும் ஊகிக்கப்படுகிறது. இந்த அனுமானத்தில் இன்னும் ஒருமித்த கருத்து ஏற்படவில்லை.  
இரண்டாம் பவவர்மன் பல கல்வெட்டுகளை உருவாக்கி இருக்கிறார். ஆனால் அவற்றில் எதுவும் அவரின் வரலாற்றைப் பற்றிய குறிப்புகளை விட்டுச் செல்லவில்லை.
# இரண்டாம் பவவர்மன்

## வரலாறு

### இரண்டாம் பவவர்மனின் பேத்தி செயதேவி

இரண்டாம் பவவர்மன் மன்னர் (*King Bhavavarman II*) இறந்த பின்னர், அவருடைய மகன் முதலாம் செயவர்மன் (*King Jayavarman I*) அரியணை ஏறினார். முதலாம் செயவர்மன் ஆண் வாரிசு இல்லாமல் இறந்ததினால், அவருடைய பேத்தி இராணி செயதேவி (*Queen Jayadevi*) சென்லா இராச்சியத்தின் அரியணையில் அமர்ந்தார்.  
இராணி செயதேவி பதவி ஏற்ற நேரத்தில், சென்லா இராச்சியம் அரசியல் குழப்பம் நிறைந்ததாக இருந்தது. மற்றும் இராணி செயதேவியின் ஆட்சி சர்ச்சைக்குள் சிக்கிக் கொண்டது.  
இந்தக் கட்டத்தில் சென்லா இராச்சியம் மேல் சென்லா (*Upper Chenla*) மற்றும் கீழ் சென்லா (*Lower Chenla*) என இரு பகுதிகளாகப் பிரிக்கப்பட்டது.
# பகடை (இனக் குழுமம்)

**பகடை** (*Pagadai*) எனப்படுவோர் தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் அருந்ததியர் சமூகத்தின் ஒரு பிரிவினராக கருதப்படுகின்றனர். தமிழகத்தில் பகடைகள் தமிழ், தெலுங்கு ஆகிய மொழிகளைப் பேசும் மக்களாக வாழ்ந்து வருகின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் உள்ளனர்.இவர்கள் விஜயநகர ஆட்சியின் காலத்தில் ஆந்திராவில் இருந்து தமிழகம் வந்தனர்.இச்சமூகத்தினரின் தெலுங்கு மொழியை தாய்மொழியாகக் கொண்டோராவர். இவர்கள் கம்பளத்தார் எனும் ஒன்பது வகை சாதியருள் ஒரு பிரிவினராக அறியப்படுகின்றனர்.
# பகடை (இனக் குழுமம்)

## தொழில்

இச்சமூகத்தினர் பொதுவாக தோல் சம்பந்தமான தொழிலில் ஈடுபட்டு வருகின்றனர்.
# பகடை (இனக் குழுமம்)

## மக்கள்தொகை

2001ஆம் ஆண்டு இந்திய மக்கள்தொகை கணக்கெடுப்பின்படி, இவர்கள் 13 ஆயிரத்து 795 பேர் வசிக்கின்றனர்.
# முதலாம் செயவர்மன்

**முதலாம் செயவர்மன்** (ஆங்கிலம்: *Jayavarman I*; கெமர்: ជ័យវរ្ម័នទី១; தாய்: ชัยวรมันที่ 1; சீனம்: 阇耶跋摩一世) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) அரசர் ஆவார்.  
இவர் வெற்றியின் பாதுகாவலர் (*Protege of Victory*) என்றும் அழைக்கப்பட்டார். மற்றும் ஐக்கிய சென்லாவின் (*United Chenla*) கடைசி ஆட்சியாளராகவும்; கெமர் பேரரசின் முன்னோடி ஆட்சியாளராகவும் கருதப்படுகிறார்.  
இருப்பினும், இவருக்குப் பின்னர் வந்த இரண்டாம் செயவர்மன் (கி.பி. 770 – கி.பி. 850) (**செயவர்மன் II**) *Jayavarman II*) என்பவர்தான் கெமர் பேரரசை உருவாக்கியவராகும்.
# முதலாம் செயவர்மன்

## வரலாறு

முதலாம் செயவர்மன் கி.பி. 657 முதல் கி.பி. 681 வரை சென்லா இராச்சியத்தை ஆட்சி செய்தார். முன்பு பூனான் இராச்சியத்தால் கட்டுப்படுத்தப்பட்ட சென்லா நிலப் பகுதிகள்; இவரின் ஆட்சியின் போதும்; மற்றும் இவரின் முன்னோடிகளான இரண்டாம் பவவர்மன் (*Bhavavarman II*) மற்றும் சந்திரவர்மன் (*Candravarman*) ஆட்சியின் போதும்; இவர்களின் அதிகாரத்தின் கீழ் வந்தன.  
இருப்பினும், முதலாம் செயவர்மன் ஆண் வாரிசுகளை விட்டுச் செல்லவில்லை. இதுவே கம்போடியா பிரிவதற்கு வழிவகுத்தது.
# முதலாம் செயவர்மன்

## வரலாறு

### கல்வெட்டுகள்

முதலாம் ஜெயவர்மன் காலத்தின் போது பல கல்வெட்டுகள் உருவாக்கப்பட்டு உள்ளன. அந்தக் கல்வெட்டுகள்:  
- துவால் கோக் பிரா (*Tuol Kok Prah*)
- வாட் பிரே வால் (*Wat Prei Val*)
- பிரா குகா லுவான் (*Prah Kuha Luon*)
- வாட் கிடேய் ஆங் (*Wat Kdei Ang*)
- வாட் பாரே (*Wat Baray*)
- துவோல் நாக் தா பாக் கா (*Tuol Nak Ta Bak Ka*)
# முதலாம் செயவர்மன்

## வரலாறு

### புராந்திரபுரம்

முதலாம் ஜெயவர்மனின் அரண்மனை புராந்திரபுரத்தில் (*Purandarapura*) இருந்தது. இவர் முதலாம் ஈசானவர்மன் (*Isanavarman I*) எனும் சென்லா அரசரின் கொள்ளுப் பேரன் ஆவார்.  
- இரண்டாம் செயவர்மன் - 9-ஆம் நூற்றாண்டின் தொடக்கத்தில் கெமர் பேரரசு (*Khmer Empire*); அங்கோர் (*Angkor*) இராச்சியத்தின் முதல் அரசராக ஆட்சி செய்தவர்.
# அ. மலைச்சாமி

**அ. மலைச்சாமி** (11 மார்ச் 1954 - 14 செப்டம்பர் 1989) தமிழ்நாட்டைச் சேர்ந்த தலித்தியச் செயல்பாட்டாளர் மற்றும் வழக்கறிஞர் ஆவார். பாரதிய தலித் பேந்தர்ஸ் இயக்கத்தின் மாநில அமைப்பாளராக 1982 முதல் 1989 வரை பணியாற்றினார்.
# அ. மலைச்சாமி

## தொடக்க வாழ்க்கை

மதுரை மாநகரை அடுத்த அவனியாபுரம் பகுதியில் நீர் மேலாண்மை சார்ந்த மடைப்பணி செய்துவந்த இருளாயி - அழகப்பன் இணையருக்கு மகனாக 11 மார்ச் 1954 அன்று பிறந்தார் மலைச்சாமி. இவர் தந்தை அழகப்பன் ஒரு அரசு எழுத்தராகவும் பணியாற்றினார்.
# அ. மலைச்சாமி

## கல்வியும் தொழிலும்

தொடக்கக் கல்வியை அவனியாபுரம் தொடக்கப்பள்ளியிலும் உயர்நிலைக் கல்வியை மதுரை தெற்குவாசலில் உள்ள நகராட்சி உயர்நிலைப் பள்ளியிலும் (1973) நிறைவு செய்தார்.  
மதுரையிலுள்ள முகையத் ஷா சிர்குரோ வக்பு வாரியக் கல்லூரியில் இளங்கலை பொருளியல் பட்டப் படிப்பை முடித்தார். இதனால் தன் குடும்பத்தில் முதல் கல்லூரிப் பட்டதாரியானார்.
# அ. மலைச்சாமி

## அரசியல் மற்றும் சமூகச் செயல்பாடுகள்

இளமைப் பருவத்தில் "பெரியார்" ஈ. வெ. இராமசாமியின் கொள்கையில் ஈடுபாடு கொண்டிருந்தார் மலைச்சாமி. பள்ளிப் பருவத்தில் பிற மாணவர்களுடன் இணைந்து தான் சார்ந்த வடக்குப் பச்சேரி, பெரிய பச்சேரி ஆகிய பகுதிகளை "தந்தை பெரியார் நகர்" என மாற்றப் பாடுபட்டார்.  
3 ஆகஸ்ட் 1989 அன்று மதுரை உசிலம்பட்டி வட்டம் உத்தப்புரத்தில் நடந்த சாதிக் கலவரத்தில் பாதிக்கப்பட்ட தலித் மக்களுக்கு சார்பாக அனைத்து தலித் இயக்கங்களோடும் இணைந்து போராடினார். பின்னர் திசம்பர் 31 அன்று திருமாவளவன் தலைமையில் ஒரு இரங்கல் கூட்டம் நடத்தப்பட்டது.  
மலைச்சாமி வகித்த தலித் பேந்தர்ஸ் மாநில அமைப்பாளர் பொறுப்பை ஏற்கும்படித் திருமாவளவனை அவ்வமைப்பினர் பலமுறை வலியுறுத்தினர். இறுதியாக 21 சனவரி 1990 அன்று திருமாவளவன் அவ்வமைப்பின் பெயரை "இந்திய ஒடுக்கப்பட்ட சிறுத்தைகள் " என மாற்றி அதன் தலைமைப் பொறுப்பை ஏற்றுக் கொண்டார். பின்னர் அப்பெயரில் "ஒடுக்கப்பட்ட" என்ற சொல்லை நீக்கி "விடுதலைச் சிறுத்தைகள்" என மாற்றினார். 14 ஏப்ரல் 1990 அன்று மதுரை கோ. புதூர் பகுதியில் விடுதலைச் சிறுத்தைகள் இயக்கத்தின் முதல் கொடியை அவர் ஏற்றினார்.
# அ. மலைச்சாமி

## புகழ்

மலைச்சாமி நடத்திய டாக்டர் அம்பேத்கர் கல்விக்கழகமானது தாழ்த்தப்பட்ட மக்களின் கல்வி மேம்பாட்டிற்காக உழைப்பது, அம்மக்களுக்கு எளிதில் கல்வி கிடைக்கச் செய்து கல்வி கற்கத் தூண்டுவது, வேலைக்காக மனு செய்யும் மாணவர்களுக்கு போட்டித் தேர்வுகள் மற்றும் நேர்முகத் தேர்வுக்கான பயிற்சி கொடுப்பது போன்ற நோக்கங்களுக்காக நடத்தப்பட்டது. இப்போது அவரது நினைவாக விடுதலைச் சிறுத்தைகள் கட்சி, அவனியாபுரத்தில், கட்டியுள்ள மணிமண்டபத்தின் முதல் தளமானது இப்பணியைச் செய்யும் வகையில், திட்டமிட்டு கட்டப்பட்டு வருவதாக விசிகவினர் தெரிவித்தனர்.
# கிட்டி ஓ'நீல்

**கிட்டி லின் ஓ'நீல்** ( *Kitty Linn O'Neil* ) (மார்ச் 24, 1946 - நவம்பர் 2, 2018) அமெரிக்காவைச் சேர்ந்த் சண்டைக் கலைஞரும், மோட்டார் சைக்கிள் பந்தய வீராங்கனையும் ஆவார். இவருக்கு "உலகின் வேகமான பெண்" என்ற பட்டம் வழங்கப்பட்டது. சிறுவயதிலேயே ஒரு நோய் இவரை காது கேளாதவராக ஆக்கியது. மேலும் இளமைப் பருவத்தில் அதிகமான நோய்கள் போட்டிகளில் கலந்து கொள்வதைத் தடுத்தன. இவரது வாழ்க்கை ஒரு தொலைக்காட்சித் திரைப்படமாகவும், ஒரு அதிரடி நபராகவும் இவர் சித்தரிக்கப்பட்டார். பெண்களின் முழுமையான நில வேக சாதனை 2019 வரை இவர் சாதனையைக் கொண்டிருந்தார்.
# கிட்டி ஓ'நீல்

## ஆரம்ப கால வாழ்க்கை

கிட்டி லின் ஓ'நீல் மார்ச் 24, 1946 இல் டெக்சாஸில் உள்ள கார்பஸ் கிறிஸ்டியில் பிறந்தார். Although not impossible, smallpox was a highly unlikely disease in 1940s Texas. Smallpox was extremely rare by then, but not quite eradicated. The last endemic case of smallpox in the United States was in 1949, in the Rio Grande valley of Texas. The 1977 *People* article mentions chicken pox, a much more likely childhood disease. தனது செவித்திறனை இழந்தார். இரண்டு வயதில் தனது காது கேளாமை வெளிப்படையாகத் தெரிந்த பிறகு, தாயார் இவருக்கு உதடு வாசிப்பு மற்றும் பேச்சைக் கற்றுக் கொடுத்தார். இறுதியில் பேச்சு சிகிச்சை நிபுணராக ஆனார். டெக்சாஸில் உள்ள விசிட்டா நீர்வீழ்ச்சியில் செவித்திறன் குறைபாடுள்ள மாணவர்களுக்காக ஒரு பள்ளியை இணைந்து நிறுவினார்.  
ஒரு இளைஞியாக, கிட்டி, 10-மீட்டர் நடைமேடை நீச்சல் போட்டியிலும், 3-மீட்டர் ஸ்பிரிங்போர்டு போட்டியிலும் கலந்து கொண்டார். பின்னர் தொழில்முறை நீச்சல் தடகள சங்கத்தின் வாகையாளரானார். 1962 இல் நீச்சல் பயிற்சியாளர் சமி லீயிடம் பயிற்சி பெற்றார். 1964 ஒலிம்பிக்கிற்கான சோதனைகளுக்கு முன்பு, தனது மணிக்கட்டை உடைத்துக் கொண்டு, மூளையுறை அழற்சியால் பாதிக்கப்பட்டார். 1965இல் நடந்த காது கேளாதோருக்கான கோடை கால ஒலிம்பிக்கில் 100மீ பின்நீச்சல் மற்றும் 100மீ நீச்சலில் போட்டியிட்டார். மூளைக்காய்ச்சலில் இருந்து மீண்ட பிறகு, நீச்சலில் ஆர்வத்தை இழந்து, நீர் பனிச்சறுக்கு, இசுகூபா மூழ்கல், ஸ்கை மூழ்கல் மற்றும் ஹேங் கிளைடிங் ஆகியவற்றிற்கு திரும்பினார். நீச்சலில் "எனக்கு போதுமான பயம் இல்லை" என்று கூறினார். 20 வயதின் பிற்பகுதியில், இவர் புற்றுநோய்க்கான இரண்டு சிகிச்சைகளை மேற்கொண்டார்.
# கிட்டி ஓ'நீல்

## பந்தய மற்றும் சண்டை வாழ்க்கை

1970 வாக்கில், ஓ'நீல் தண்ணீர் மற்றும் நிலத்தில் பந்தயத்தை மேற்கொண்டார். பாஜா 500 மற்றும் மின்ட் 400 போட்டிகளில் பங்கேற்றார். மோட்டார் சைக்கிள் ஓட்டும் போது சண்டைக் கலைஞர்களான ஹால் நீதம் மற்றும் ரான் ஹாம்பிள்டன் ஆகியோரை இவர் சந்தித்தார். மேலும் ஹாம்பிள்டனுடன் சேர்ந்து வாழ்ந்தார்.
# கிட்டி ஓ'நீல்

## அஞ்சலி

மார்ச் 24, 2023 அன்று, கிட்டி ஓ'நீலின் மரணத்திற்குப் பிந்தைய 77வது பிறந்தநாளை கூகுளின் கேலிச்சித்திரத்துடன் கூகுள் கொண்டாடியது.
# மோடி (குடும்பப் பெயர்)

**மோடி** (**Modi**) எனும் குடும்பப் பெயர் கொண்ட வணிக நாடோடி சமூகத்தினர் 600 ஆண்டுகளுக்கு முன்னர், 15 அல்லது 16ம் நூற்றாண்டில் குஜராத், இராஜஸ்தான், உத்தரப் பிரதேசம், அரியானா, பிகார் மற்றும் மத்தியப் பிரதேசம் மாநிலங்களில் குடியேறினர். இச்சமூகத்தவர்களில் இரண்டு பிரிவினர் உண்டு. மோடி குலத்தின் ஒரு பிரிவினர் சிறு வணிகம் முதல் பெரு வணிகம் வரை செய்தவர்களை பணியாக்கள் என அழைக்கப்பட்டனர். மற்றொரு பிரிவினர் எண்ணெய் வித்துக்களிலிருந்து எண்ணெய்யைப் பிழிந்து விற்பனை செய்யும் நாடோடி சமூகத்தினர் ஆவார். எண்ணெய்த் தொழில் செய்யும் மோடி குலத்தினரை குஜராத் அரசு 1994ம் ஆண்டில் இதர பிற்படுத்தப்பட்ட வகுப்பினர் பட்டியல் வைத்துள்ளது.
# மோடி (குடும்பப் பெயர்)

## குறிப்பிடத்தக்க மோடி குலத்தினர்

- ஜீவன் ஜாம்செட்ஜி மோடி(1854–1933), பார்சி மத குரு
- ருசி மோடி (1918-2014), பெருந்தலைவர், டாட்டா ஸ்டீல்
- நரேந்திர மோதி, இந்தியப் பிரதமர்
- சுசில் குமார் மோடி, பிகார் மாநில பாரதிய ஜனதா கட்சியின் முன்னாள் தலைவர்
- கல் பென் மோடி, இந்திய-அமெரிக்கத் திரைப்பட நடிகர்
- முருகப்பா சன்னவீரப்பா மோடி, கண் அறுவை மருத்துவர்
- ஹிதேஷ் மோடி, கென்யாவின் முன்னாள் துடுப்பாட்ட வீரர்
- லலித் மோடி, முன்னாள் இந்தியத் துடுப்பாட்டச் சங்கத் தலைவர்
- நிரவ் மோடி வைர நகை வணிகர்
- கரிஷ்மா மோடி, முன்னாள் நடிகை
# கேத்தரின் ஏ. மெக்கின்னன்

**கேத்தரின் ஆலிஸ் மெக்கின்னன்** ( *Catharine Alice MacKinnon* ) (பிறப்பு அக்டோபர் 7, 1946) ஒரு அமெரிக்க தீவிர பெண்ணிய சட்ட அறிஞரும், ஆர்வலரும், எழுத்தாளரும் ஆவார். இவர் எலிசபெத் ஏ. மிச்சிகன் பல்கலைக்கழக சட்டப் பள்ளியின் நீண்டகாலமாக சட்டப் பேராசிரியராக உள்ளார். அங்கு 1990 முதல் பணிபுரிந்து வருகிறார். மேலும் ஆர்வர்டு சட்டப் பள்ளியில் வருகை தரும் சட்டப் பேராசிரியராகவும் உள்ளார். 2008 முதல் 2012 வரை, சர்வதேச குற்றவியல் நீதிமன்றத்தின் வழக்கறிஞரின் சிறப்பு பாலின ஆலோசகராக இருந்தார்.  
சர்வதேச சட்டம், அரசியலமைப்பு சட்டம், அரசியல் மற்றும் சட்டக் கோட்பாடு மற்றும் நீதித்துறை ஆகியவற்றில் நிபுணராக, மெக்கின்னன் பெண்களின் உரிமைகள் மற்றும் பாலியல் பாலியல் துன்புறுத்தல், வன்கலவி, பால்வினைத் தொழில், பாலியல் கடத்தல் மற்றும் பாலுணர்வுக் கிளர்ச்சியம், பாலியல் சுரண்டல் ஆகியவற்றில் கவனம் செலுத்துகிறார். ஆபாசப் படங்கள் பொது உரிமை மீறல் என்றும், கல்வி மற்றும் வேலைவாய்ப்பில் பாலியல் துன்புறுத்தல் பாலினப் பாகுபாட்டை உருவாக்குவதாகவும் வாதிட்டவர்களில் முதன்மையானவர். *பெண்ணியம் மாற்றப்படாதது* (1987), *மாநிலத்தின் பெண்ணியக் கோட்பாடு நோக்கி* (1989); *வார்த்தைகள் மட்டும்* (1993); ஒரு வழக்கு புத்தகம், *பாலின சமத்துவம்* (2001 மற்றும் 2007); *பெண்களின் வாழ்க்கை, ஆண்கள் சட்டங்கள்* (2005); மற்றும் *பட்டாம்பூச்சி அரசியல்* (2017) ஆகியவை அடங்கும்.
# கேத்தரின் ஏ. மெக்கின்னன்

## தனிப்பட்ட வாழ்க்கை

1990 களின் முற்பகுதியில், எழுத்தாளரும் விலங்கு உரிமைகள் ஆர்வலருமான ஜெஃப்ரி மாசனுடன் மெக்கின்னன் சேர்ந்து வாழ்ந்தார்.
# செயந்திரபா

**செயந்திரபா** எனும் **சம்புபுரா செயந்திரபா** (ஆங்கிலம்: *Jayendrabha* அல்லது *Jayendrabha of Shambhupura*; கெமர்: ជយេន្ទ្រភា; IAST: *Jayendrabhā*) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) ஒரு பகுதியான ஈசானபுரத்தின் மகாராணி ஆவார்.  
இந்த ராணி கம்போடியாவில் கிடைத்த K. 124 கல்வெட்டு (*Inscription K. 124, 803/04*) எனும் கல்வெட்டின் மூலம் அறியப் படுகிறார். இவரின் ஆட்சிக்காலம் 8-ஆம் - 9ஆம் நூற்றாண்டு. ஆண்டுகள் உறுதியாகத் தெரியவில்லை.
# செயந்திரபா

## வரலாறு

செயந்திரபா; சம்புபுர (*Sambhupura*) இராச்சியத்தின் ராணியார் இராணி நிருபத்தேந்திரதேவியின் (*Nrpendradevi of Sambhupura*) மகள் ஆவார். செயந்திரபாவின் தந்தையார் பெயர் முதலாம் இராஜேந்திர வர்மன் (*King Rajendravarman I*).  
செயந்திரபா தன் தாயாரிடம் இருந்து சிம்மாசனத்தைப் பெற்றார். இவர் மன்னர் இரண்டாம் ஜெயவர்மனை (*King Jayavarman II*) (r. 780-824) மணந்தார். இவரின் மகள் இராணி செயசுதர்யா (*Jyestharya*) 803-ஆம் ஆண்டில் அரியணையில் அமர்ந்தார்.
# செயந்திரபா

## கல்வெட்டுகள்

ஜெயவர்மன் எனும் பெயரில் ஓர் அரசன் இருந்ததை இரண்டு கல்வெட்டுகள் தெரிவிக்கின்றன. முதல் கல்வெட்டு K. 103 (*Inscription K. 103*). கம்போடியா கம்போங் சாம் நினைவுச் சின்னங்களில் (*Kampong Cham Relics*) இருந்து எடுக்கப்பட்டது. ஏப்ரல் 20, 770 என தேதி பொறிக்கப்பட்டு உள்ளது.  
இரண்டாவது கல்வெட்டு K. 134 (*Inscription K. 134*).. கம்போடியா ஈசானபுரத்தில் (*Sambhupur*) இருந்து எடுக்கப்பட்டது. 781 என தேதி பொறிக்கப்பட்டு உள்ளது. இந்தக் கல்வெட்டுகள் இரண்டாம் ஜெயவர்மனை (*Jayavarman II*) குறிக்கின்றன.
# லலிதா டி. குப்தே

31 அக்டோபர் 2006 வரை ஐசிஐசிஐ வங்கியின் (இந்தியாவின் இரண்டாவது பெரிய வணிக வங்கி) இணை நிர்வாக இயக்குநராக பணியாற்றியுள்ள, **லலிதா டி.குப்தே**, இந்தியாவின் வங்கி மற்றும் நிதிச் சேவைத் துறையில் முக்கியமான ஆளுமையாக இருந்துள்ளார். ஐரோப்பிய வணிக நிர்வாக கல்வி நிறுவனத்தின் முன்னாள் மாணவரான இவர், "சர்வதேச வணிகத்தில் ஐம்பது சக்திவாய்ந்த பெண்களில் ஒருவராக" பார்ச்சூன் பத்திரிகையால் பட்டியலிட்டுள்ளார். தற்போது ஐசிஐசிஐ வென்ச்சர் வாரியத்தின் தலைவராகவும், நோக்கியா கார்ப்பரேஷனின் இயக்குநர்க் குழுவின் உறுப்பினராகவும் இருந்து வருகிறார். 22 ஜூன் 2010 அன்று லலிதா, அல்ஸ்டாம் நிறுவனத்தின் இயக்குநர்கள் குழுவின் உறுப்பினராகவும் நியமிக்கப்பட்டுள்ளார்.
# லலிதா டி. குப்தே

## தொழில் வாழ்க்கை

1971 ஆம் ஆண்டில், மும்பையை தளமாகக் கொண்ட, ஜம்னாலால் பஜாஜ் மேலாண்மை ஆய்வுகள் கல்வி நிறுவனத்திலிருந்து நேரடியாக திட்ட மதிப்பீட்டுத் துறையில் பயிற்சியாளராக ஐசிஐசிஐ நிறுவனத்தில் (பின்னர் இது ஐசிஐசிஐ வங்கியுடன் இணைக்கப்பட்டது) பணியமர்த்தப்பட்ட லலிதா, தனது தொழில் வாழ்க்கையை இங்கிருந்து தொடங்கி, அதே வங்கியின் வெவ்வேறு கிளைகள் மற்றும் துறைகளில் பணியாற்றியுள்ளார், நியூயார்க் பங்குச் சந்தையில் (NYSE) ஐசிஐசிஐ நிறுவனப் பங்குகளை பட்டியலிடுவதில் முக்கியப் பங்கு வகித்துள்ளார். இதன்மூலம் அந்நிறுவனம், நியூயார்க் பங்குச் சந்தையில் பட்டியலிடப்பட்ட முதல் இந்திய நிறுவனம் மற்றும் இரண்டாவது ஆசிய வங்கி என்ற பெருமையைக் கைப்பற்றியுள்ளது. 2001 ஆம் ஆண்டில் லலிதா, ஐசிஐசிஐ வங்கியின் இணை நிர்வாக இயக்குநராக நியமிக்கப்பட்டதோடு வங்கியின் வளர்ந்து வரும் சர்வதேச செயல்பாடுகளுக்கு பொறுப்பாளராகவும் நியமிக்கப்பட்டிருந்தார். மே 2007 இல் லலிதா, பின்லாந்தைச் சேர்ந்த தொலைபேசி நிறுவனமான நோக்கியாவின் இயக்குநர் குழுவில் இடம் பெற்றுள்ளார்.
# லலிதா டி. குப்தே

## பங்களிப்புகள்

அவரது பங்களிப்புகள் நிதி மற்றும் வணிக மேலாண்மையில் இந்திய அளவில் பரவலாக அங்கீகரிக்கப்பட்டுள்ளன, மேலும் அவருக்கு வழங்கப்பட்ட விருதுகளில் பின்வருவன அடங்கும்:  
- இந்திய வணிகர் சங்கத்தின் பெண்கள் பிரிவின் வங்கி நிதி மற்றும் வங்கிக்கான இருபத்தியோராம் நூற்றாண்டு விருது (1997)
- பெண்கள் பட்டதாரிகள் சங்கத்தின் பெண் சாதனையாளர் விருது (2001).
- சர்வதேச பெண்கள் சங்கம் வழங்கிய ஆண்டின் சிறந்த பெண்கள் விருது (2002).
# ராதிகா அகர்வால்

ராதிகா கய் அகர்வால், இந்தியாவைப் பூர்விகமாகக் கொண்ட, இணையதள பெண் தொழில்முனைவோரும், நூறு கோடி ருபாய் மதிப்பிலான நிறுவனங்களின் சங்கத்தில் நுழைந்த இந்தியாவின் முதல் பெண்ணுமாவார். சிலிக்கான் பள்ளத்தாக்கில் 2011 ஆம் ஆண்டில் நிறுவப்பட்ட இணையவெளி வணிக சந்தை நிறுவனமான ஷாப்கிளூஸ் இன் இணை நிறுவனரான இவர், தற்போது அந்நிறுவனத்தின் தலைமை வணிக அதிகாரியாக பணியாற்றிவருகிறார்.
# ராதிகா அகர்வால்

## ஆரம்ப கால வாழ்க்கை

ராணுவ குடும்ப பின்னணியைக் கொண்ட ராதிகாவின் தந்தை இந்திய ராணுவத்தில் பணிபுரிந்துள்ளார். மேலும் இவரது தாயார் உணவியல் நிபுணராவார். 1992 ஆம் ஆண்டில் அவரது தந்தை சொந்தமாக, சுகாதார சங்க நிறுவனத்தை தொடங்கிய போது, ராதிகாவின் தொழில்முனைவு முயற்சியும் தொடங்கியுள்ளது, 1997 ஆம் ஆண்டில், சண்டிகரில் முதன்முதலாக தனது சொந்த விளம்பர நிறுவனத்தை நிறுவியுள்ளார்.
# ராதிகா அகர்வால்

## கல்வி

செயின்ட் லூயிஸில் உள்ள வாஷிங்டன் பல்கலைக்கழகத்தில் முதுநிலை வணிக மேலாண்மை பட்டம் பெற்றுள்ள ராதிகா, விளம்பரம் மற்றும் பொது உறவுகளில் முதுகலைப் பட்டமும் பெற்றுள்ளார். ஸ்டான்போர்ட் பல்கலைக்கழகத்தில் நிர்வாகிகளுக்கான பாடத்தையும் முடித்துள்ளார்.
# ராதிகா அகர்வால்

## தொழில்

ராதிகா, சியாட்டிலில் உள்ள நார்ட்ஸ்ட்ரோம் நிறுவனத்தில் சந்தைப்படுத்தல் பிரிவிலும், கோல்ட்மேன் சாச்ஸில் நிறுவனத்தில் மூலோபாய திட்டமிடல் பிரிவிலும் பணியாற்றியுள்ளார். மின் வணிகம், வாழ்க்கை முறை, ஆடை வடிவமைப்பு மற்றும் சில்லறை விற்பனை போன்ற பல்வேறு துறைகளில் அமெரிக்காவில் சுமார் பதினான்கு ஆண்டுகள் வணிக அனுபவம் பெற்றுள்ளார்.
# ராதிகா அகர்வால்

## விருதுகள் மற்றும் அங்கீகாரம்

- அவுட்லுக் வணிக விருதுகள் - 2016 ஆம் ஆண்டில் மதிப்புள்ள அவுட்லுக் வணிகப் பெண்மணி
- தொழில்முனைவோர் இந்தியா விருதுகள் - 2016 ஆம் ஆண்டின் சிறந்த பெண் தொழில்முனைவோர்
- CMO ஆசிய விருதுகள் - 2016 இல் ஆண்டின் சிறந்த பெண் தொழில்முனைவோர்
- CEO இந்தியா விருதுகள் - 2016 இல் ஆண்டின் CEO விருது
- அசோசெம் இன் ஆண்டின் சிறந்த தொழில்முனைவோர் விருது - 2017
# வனிதா நாராயணன்

**வனிதா நாராயணன்,** இந்தியாவின் தமிழ்நாட்டைச் சேர்ந்த வணிக நிர்வாகியும், பல்வேறு நிறுவனங்களில் தலைமை பொறுப்பேற்று நடத்தியுள்ள, நிர்வாக இயக்குநருமாவார். 2017 மற்றும் 2018 ஆண்டுகளில் ஐபிஎம் இந்தியா நிறுவனத்தின் தலைவராக இருந்துள்ளார். அதற்கு முன்னதாக, ஐபிஎம் இந்தியாவின் நிர்வாக இயக்குநராகவும், அந்நிறுவனத்தின் இந்தியா மற்றும் தெற்காசியாவிற்கான பிராந்திய பொது மேலாளராகவும் பணியாற்றியுள்ளார்.  
வனிதா, 1987 ஆம் ஆண்டில் அமெரிக்காவில் உள்ள ஐபிஎம் நிறுவனத்தில் பணியில் சேர்ந்துள்ளார். ஐபிஎம்மின் வளர்ச்சி மற்றும் உருமாற்றக் குழுவில் உறுப்பினராக பணியாற்றியுள்ளார் அந்நிறுவனத்தின் பல்வேறு கிளைகளில் பணிபுரிந்துள்ளார், மேலும் ஐபிஎம் தொழிற்பள்ளியிலும் சேர்ந்து, பல்வேறு தலைமைத்துவ மேம்பாடு மற்றும் பன்முகத்தன்மை முன்முயற்சிகளுக்கு தலைமை தாங்கியுள்ளார். பெண்களின் தலைமைத்துவ வழி திட்டத்தை உருவாக்குவதற்கான நிர்வாகத்தின் பொறுப்பாளராகவும் இருந்துள்ளார்.  
- 2015 - 2016 ஆண்டுகளில், அமெரிக்க வர்த்தக சபையின் இந்திய பிரிவிற்கு தலைவர்
- நாஸ்காம் கூட்டமைப்பின் நிர்வாகக் குழு உறுப்பினர்
- தேசிய தொழில்நுட்பக் கழகம் கர்நாடகம் (என்.ஐ.டி.கே)யின் தலைவர்
- இந்திய தொழில் கூட்டமைப்பின் உறுப்பினர்  
என்பது போன்ற பல்வேறு பதவிகளிலும் வனிதா சிறப்பாக செயல்பட்டுள்ளார்.
# வனிதா நாராயணன்

## விருதுகள் மற்றும் அங்கீகாரம்

2017 ஆம் ஆண்டில் *பார்ச்சூன் இந்தியா* மற்றும் *பிசினஸ் டுடே* ஆகிய பத்திரிகைகளால் 'மிகவும் சக்திவாய்ந்த பெண்களில்' ஒருவராக வனிதா குறிப்பிடப்பட்டுள்ளார். சிஎக்ஸ்ஓ டுடே, 2016 ஆம் ஆண்டில் உலகளாவிய இந்திய சூப்பர் பெண்கள் பன்னிருவரில் ஒருவராக வனிதா, குறிப்பிடப்பட்டுள்ளார்.
# வனிதா நாராயணன்

## கல்வி

வனிதா, சென்னைப் பல்கலைக்கழகத்தில் வணிக நிர்வாகம் மற்றும் விற்பனையில் முதுகலை வணிக மேலாண்மை பட்டம் பெற்றுள்ளார். தவிர, அவர் சென்னை ஸ்டெல்லா மேரிஸ் கல்லூரியில் தாராளவாதக் கலைகளில் இளங்கலை<nowiki/>ப் பட்டமும் பெற்றவராவார்.
# வனிதா நாராயணன்

## தனிப்பட்ட வாழ்க்கை

நாராயணன் அமெரிக்காவில் வசித்து வருகிறார். இவருக்கு திருமணமாகி ஒரு மகள் மற்றும் பேரக்குழந்தை உள்ளது.
# சலோனி மல்கோத்ரா

**சலோனி மல்கோத்ரா,** இந்தியாவின் மஹாராஷ்டிரா மாநிலத்தைச் சேர்ந்த பெண் தொழில் முனைவோரும், வணிக நிர்வாகியுமாவார். தமிழ்நாடு மற்றும் கர்நாடகாவின் கிராமப்புறங்களில் வணிக செயல்முறை புற ஒப்படைப்பு மூலம் அலுவலகம் மற்றும் ஆதரவு சேவைகளை வழங்கும் *தேசிக்ரூ* என்ற பிபிஓ நிறுவனத்தின் நிறுவனர் மற்றும் தலைமை நிர்வாக அதிகாரியான இவர், இம்மாநிலங்களின் கிராமப்புற பகுதிகளில் இதை நிறுவி, சிறிய கிராமங்களில் இருந்து அனுபவமற்ற மற்றும் பயிற்சியற்றவர்களை வேலைக்கு அமர்த்தி, அவர்களின் வாழ்வாதாரத்தை உயர்த்தும் சேவை பணிக்காக வணிக உலகில் பரவலாகப் பாராட்டப்பட்டுளார்.
# சலோனி மல்கோத்ரா

## தொழில்

சலோனி, மகாராஷ்டிரா மாநிலத்தில் உள்ள புனே பல்கலைக்கழகத்தில் பொறியியல் பட்டதாரிப் படிப்பை முடித்துள்ளார். டெல்லியில் உள்ள *வெப் சட்னி* என்ற ஊடாடும் ஊடக தொடக்க நிறுவனத்தின் மூலம் தனது தொழில் வாழ்க்கையைத் தொடங்கியுள்ளார். ஐஐடி மெட்ராஸின் தொலைத்தொடர்பு மற்றும் கணினி வலையமைப்பு குழு (TeNet குழு)மத்தின் பேராசிரியர் அசோக் ஜுன்ஜுன்வாலாவின் வழிகாட்டுதலின்படி, தகவல் தொழிநுட்ப நிறுவனத்தை ஆரம்பித்துள்ளார்.  
இவரது நிறுவனமான ***தேசிக்ரூவின்*** இந்த புதுமையான அணுகுமுறைக்காக தொழித்துறையினரால் பரவலான பாராட்டுகளைப் பெற்றுள்ளது தமிழ்நாடு, கர்நாடகா மற்றும் குஜராத்தில் தேசிக்ரூ கிராமப்புற விநியோக மையங்களைக் கொண்டுள்ளது, தற்போது, இங்குள்ள கிராமங்களைச் சேர்ந்த தொள்ளாயிரத்திற்கும் மேற்பட்ட நபர்கள் இந்நிறுவனத்தில் பணியாற்றுகின்றனர். சலோனி, தற்போது தேசிக்ரூவின் இயக்குநர்கள் குழுவில் உறுப்பினராக பணிபுரிந்து வருகிறார்.
# சலோனி மல்கோத்ரா

## விருதுகள்

- 2011 இல் டை ஸ்ட்ரீ சக்தி விருது
- பரிந்துரைக்கப்பட்டது : பிசினஸ் வீக்கின் ஆசியாவின் இளைய தொழில்முனைவோர்
- பரிந்துரைக்கப்பட்டது : MTV யூத் ஐகான் 2008
- பரிந்துரைக்கப்பட்டது : E&Y 2008 ஆம் ஆண்டின் தொழில்முனைவோர்
- இந்திய குடியரசுத் தலைவர் முன்னிலையில் CII மூலம் கொடுக்கப்பட்டுள்ளது.
# சுமதி சீனிவாஸ்

**சுமதி சீனிவாஸ்**, இந்தியா<nowiki/>வின் தமிழ்நாட்டைச் சேர்ந்த சமூக தொழில்முனைவோரும், பத்திரிகை ஆசிரியரும், தன்னம்பிக்கை பேச்சாளருமாவார். நிகழ்வு மேலாண்மையின் பல பிரிவுகளைக் கொண்ட ஊடக நிறுவனமான *தி ட்விலைட் குழுமத்தின்* தலைமை நிர்வாக அலுவலகரும் நிறுவன தலைவருமாக பணியாற்றி வருகிறார். சுமதி, *சோல்மேட்ஸ் அறக்கட்டளை* என்ற அரசு சாரா அமைப்பின் நிர்வாக அறங்காவலராகவும் இருந்து வருகிறார். *திருமதி . ஹோம் மேக்கர்* என்ற பெண்களுக்கான தொலைக்காட்சி நிகழ்ச்சி தயாரிப்பாளராகவும், *உயரடுக்கு பெண்கள் சங்கம்* எனப்படும் வணிக வலையமைப்பு மன்றத்தின் நிறுவனராகவும், *நாம்* மற்றும் *கிளப் எலைட்* போன்ற பத்திரிகை இதழ்களின் பொறுப்பாசிரியராகவும் பல்வேறு தொழில் முகங்களை கொண்ட ஆளுமையாவர்.
# சுமதி சீனிவாஸ்

## சமூக ஈடுபாடு

சுமதி சீனிவாஸ், 2013 ஆம் ஆண்டில் நிறுவப்பட்ட *சோல்மேட்ஸ் அறக்கட்டளை* என்ற அரசு சாரா அமைப்பின் நிர்வாக அறங்காவலராக இருந்து வருகிறார். இந்த தன்னார்வ தொண்டு நிறுவனம் "பெண்களின் மேம்பாடு மற்றும் பின்தங்கிய குழந்தைகளின் கல்வியை மேம்படுத்தும் நோக்கத்திற்காக" செயல்படுகிறது. சுமதி, தொண்டு சமூக சேவை, மற்றும் மனித குலத்திற்கு சேவை செய்யும் பணியில் ஆழ்ந்த ஈடுபாடு கொண்டபெண் என்பதால் பிறருக்கு கற்றுக்கொடுப்பதில் ஆர்வமுடன் காணப்பட்டுள்ளார். சோல்மேட்ஸ் அறக்கட்டளையில் அவரது முக்கிய மேற்கோள் **"உங்கள் ஆன்மாக்களுக்கு கடன் கொடுங்கள்"** என்பதாகும்: " **நாம் அனைவரும் பெரிய விஷயங்களைச் செய்ய முடியாது.** **ஆனால் நாம் சிறிய விஷயங்களை மிகுந்த அன்புடன் செய்ய முடியும்** என்ற கொள்கையைக் கொண்டுள்ள இவர், சமூக செயல்பாடுகளில் மிகுந்த ஈடுபாடு கொண்டுள்ளார்.
# சுமதி சீனிவாஸ்

## *'நாம்* ' இதழ்

***நாம்*** என்ற இந்த பெண்களுக்கான பிரத்தியேக இதழ் பதினைந்து ஆண்டுகளாக பிரசுரிக்கப்பட்டு வரும் ஒரு இந்திய ஆங்கில இதழாகும, இது ஃபேஷன், சினிமா, உறவுகள் மற்றும் சமூகத்தில் முத்திரை பதித்த சாதனையாளர்கள் உள்ளிட்ட பல்வேறு தலைப்புகளை உள்ளடக்கியதாக உருவாகி வெளியிடப்பட்டு வருகிறது.**
# சுமதி சீனிவாஸ்

## விருதுகள்

- தமிழக அரசின் சிறந்த பெண் தொழிலதிபர் விருது
- சாதனைபெண்கள் விருது
- அன்னை தெரசா சிறப்பு விருது
- ரோட்டரி இன்டர்நேஷனல் மாவட்டம் 3230 மூலம் பெண் சாதனையாளர் 2014
- தாகூர் பொறியியல் பெண் சாதனையாளர் விருது
- மழைத்துளிகள் சாதனை பெண்
- பெண்நலம் விருது
- மகிளா ஜோதி விருது
- ஆண்டின் தமிழ் வணிகப் பெண்கள் (யுகே)
- பெண் வெற்றிக்கு பின்
- நேச்சுரல்ஸ் அசாதாரண பெண் விருது
- பெண் தொழில்முனைவோர் நல சங்கத்தின் சிறந்த பெண் தொழில்முனைவோர் விருது
# கலந்துலா அருவி

**கலந்துலா அருவி** (*Kalandula Falls*) அங்கோலா நாட்டின் மலஞ்சே மாகாணத்திலுள்ள கலந்துலா நகராட்சியில் அமைந்துள்ளது. முன்னதாக இந்த அருவி தியூக்கு டி பிராகானா அருவி என்ற பெயரால் அழைக்கப்பட்டு வந்தது. உலுகாலா ஆற்றின் மேல் இந்நீர்வீழ்ச்சி 105 மீட்டர் (344 அடி) உயரமும் 400 மீட்டர் (1,300 அடி) அகலமும் கொண்டு வீழ்கிறது. லுவாண்டாவிலிருந்து 360 கி.மீ. தொலைவில் இருக்கும் கலந்துலா அருவி ஆப்பிரிக்காவின் மிகப்பெரிய நீர்வீழ்ச்சிகளில் ஒன்றாகும்.
# இந்திய வரலாற்றுப் பேராயம்

**இந்திய வரலாற்றுப் பேராயம்** (*Indian History Congress*) என்பது மிகப்பெரிய இந்திய தொழில்முறை, கல்வியியில் வரலாற்றாசிரியர்களின் அமைப்பாகும். இதில் 35,000 உறுப்பினர்கள் உள்ளனர். இந்த அமைப்பானது 1935 இல் நிறுவப்பட்டது. இந்த அமைப்பில் புதியதாக ஒருவர் உறுப்பினராக வேண்டுமானால் புதிய விண்ணப்பதாரரின் பெயரை, ஏற்கனவே உள்ள சாதாரண அல்லது ஆயுள் கால உறுப்பினர்களால் முன்மொழியப்பட்டு உறுதிப்படுத்தப்பட வேண்டியது அவசிம்.
# இந்திய வரலாற்றுப் பேராயம்

## வரலாறு

பிரித்தானியர் ஆட்சியின் போது பூனா வரலாற்றாசிரியர்களால் அகில இந்திய தேசிய வரலாற்றாசிரியர்கள் பேராயம் நிறுவுவப்பட்டது. இதன் முதல் அமர்வு பூனாவில் உள்ள பாரத் இதிகாஸ் சன்சோதக் மண்டலில் 1935 இல் கூடியது. வரலாற்றாசிரியர்களான டத்தோ வாமன் போட்டார், சுரேந்திர நாத் சென் (பின்னர் இந்தியாவின் தேசிய ஆவணக் காப்பகத்தின் முதல் இயக்குநரானார்), சர் ஷஃபாத் அகமது கான் ஆகியோர் முதல் அமர்வில் கலந்து கொண்டனர்.  
வரலாற்றாசிரியர்களான முகமது அபீப், சுசோபன் சர்க்கார், சையித் நூருல் அசன், ராம் சரண் சர்மா, ராதா கிருஷ்ண சவுத்ரி, சத்தீஷ் சந்திரா, பிபன் சந்திரா, ரூமிலா தாப்பர், அர. சம்பகலட்சுமி, இர்பன் அபீப், அதர் அலி, பருண் டே, இக்திதார் ஆலம் கான், பி. என். முகர்ஜி, கே. என். பணிக்கர், பிரஜாதுலால் சட்டோபாதயாய், திவிஜேந்திர நாராயண் ஜா, சுமித் சர்க்கார், சப்யசாச்சி பட்டாச்சார்யா, பிரீதம் சைனி ஆகியோர் இந்திய இந்திய வரலாற்றுப் பேராயத்துடன் நீண்ட காலம் தொடர்பு கொண்டவர்களாக உள்ளனர்.
# இந்திய வரலாற்றுப் பேராயம்

## விருதுகள்

**எச். கே. பர்புஜாரி விருது**  
- 1985: சுமித் சர்க்கார்
- 1987: எம். அதர் அலி
-
# நிருபத்தேந்திரதேவி

**நிருபத்தேந்திரதேவி** அல்லது **நிர்பேந்திரதேவி** (ஆங்கிலம்: *Nrpendradevi* அல்லது *Nrpendradevi of Shambhupura*; கெமர்: ន្ឫបតីន្ទ្រទេវីទី២; IAST: *Nṛpatendradevī*) என்பவர் கெமர் பேரரசை (*Khmer Empire*) சார்ந்த சென்லா இராச்சியத்தின் (*Chenla Kingdom*) ஒரு பகுதியான சம்புபுரத்தின் மகாராணி ஆவார். சென்லா இராச்சியம் தற்போது கம்போடியாவில் ஒரு பகுதியாக உள்ளது.  
ஈசானபுரம் எனும் நிலப்பகுதி சம்புபுரம் (*Sambhupura*) என்றும் அழைக்கப்பட்டது. சம்புபுரம் எனும் பெயர்தான் ஈசானபுரம் என மாற்றம் அடைந்தது. **சம்புபுரம்** எனும் சொல்லுக்குப் பதிலாக **ஈசானபுரம்** எனும் பெயரைப் பயன்படுத்துகிறார்கள்.  
நிருபத்தேந்திரதேவியின் தந்தையார் பெயர் புஷ்கரசன் (*King Pushkaraksha*); இந்திரலோகன் (*Indraloka*) எனும் மற்றொரு பெயரும் அவருக்கு உள்ளது. தாயாரின் பெயர் இராணி இந்திராணி (*Queen Indrani of Sambhupura*).
# நிருபத்தேந்திரதேவி

## பொது

இராணி இந்திராணிக்கு சம்புவர்மன் (*Sambhuvarman*) எனும் (உருத்திரவர்மன்) என்ற ஒரு மகனும், நிருபத்தேந்திரதேவி (*Nipatendradevi*) என்ற ஒரு மகளும் இருந்தனர். இந்திராணியின் மகன் உருத்திரவர்மன்; சென்லாவின் இளவரசியும், தன் தந்தையின் சகோதரியான முதலாம் நரேந்திரதேவியின் (*Narendradevi I*) மகளுமான இரண்டாம் நரேந்திரதேவியை (*Narendradevi* (II) மணந்தான்.  
நிருபத்தேந்திரதேவியின் தந்தை அநேகமாக இராணி செயதேவியின் (*Queen Jayadevi*) மகனாக இருக்கலாம்; மற்றும் திருமணத்திற்குப் பிறகு நிருபத்தேந்திரதேவியின் தாயார் இராணி இந்திராணியுடன் இணை ஆட்சியாளராக இருந்து இருக்கலாம் என்று அறியப்படுகிறது.
# நிருபத்தேந்திரதேவி

## பொது

### சென்லா இளவரசி நரேந்திரதேவி

இராணி நிருபத்தேந்திரதேவி தன் சகோதரன் இளவரசர் சம்புவர்மனுக்கு (உருத்திரவர்மன்) பதிலாகத் தன் தாயாரிடம் இருந்து அரியணையைப் பெற்றார்; உருத்திரவர்மன் தன் உறவினரான சென்லாவின் இளவரசி நரேந்திரதேவியை (*Princess Narendradevi of Chenla*) மணந்தார். உருத்திரவர்மன்; பூனான் இராச்சியத்தின் (*Kingdom of Funan*) கடைசி அரசரும் ஆவார்.  
இராணி நிர்பேந்திரதேவி தன் உறவினரான சென்லாவின் இளவரசர் இராசேந்திர வர்மன் (*Rajendravarman of Chenla*) என்பவரை மணந்தார்; இவருக்குப் பின்னர், இவரின் மகள் இளவரசி செயந்திரபா (*Queen Jayendrabha*) ஈசானபுரத்தின் அரியணைக்கு வாரிசானார்.
# கம்பளம் (இனக் குழுமம்)

**கம்பளம்** (*Kambalam*) என்பது தெலுங்கு, கன்னடம் மொழி பேசும் ஒன்பது வகை சாதியினர் குறிக்கப் பயன்படும் ஒர் பொது பட்டமாகும். இவர்கள் விஜயநகர ஆட்சிக் காலத்தில் தமிழகம் வந்து குடியேறினர்.  
எட்கர் தர்ஸ்டன் தன்னுடைய "தென்னிந்தியாவின் சாதிகளும் பழங்குடிகளும்" என்னும் நூலில் ஒன்பது கம்பள சாதி பெயர் பட்டியலை குறிப்பிட்டுள்ளார். அவை பின்வருவன காப்பிலியன், அனுப்பன், தொட்டியன், குருபா, கும்மார, பரிவாரம், உருமிக்காரன், மங்களா மற்றும் சக்கிலியன், மற்றொரு பதிப்புபடி ஒன்பது சமூகங்கள்: காப்பிலியன், அனுப்பன், தொட்டியன்,
கொல்ல தொட்டியன், குருபா, கும்மாரா, மேடரா, ஒட்டர் மற்றும் சக்கிலியன்  
இவர்கள் தவிர கம்பள சாதி அறியப்படும் சமூகங்கள் கம்மவார் நாயுடு, ரெட்டியார், தெலுங்கு யாதவர், முத்தரைய நாயுடு, போயர் மற்றும் பகடை
# சந்தைப்படுத்தல் ஆராய்ச்சி

**சந்தைப்படுத்தல் ஆய்வு** (*marketing research*) என்பது சந்தைப்படுத்தப்படும் தயாரிப்புகள் மற்றும் சேவைகள் தொடர்பான சிக்கல்கள் பற்றிய பண்பறி மற்றும் அளவறி தரவுகளின் முறையான சேகரிப்பு, பதிவு மற்றும் பகுப்பாய்வு ஆகும். சந்தைப்படுத்தல் கலவையின் கூறுகளை மாற்றுவது வாடிக்கையாளர் நடத்தையை எவ்வாறு பாதிக்கிறது என்பதைக் கண்டறிந்து மதிப்பிடுவது இதன் குறிக்கோள் ஆகும்.  
சந்தைப்படுத்தலில் சிக்கல்களைத் தீர்ப்பதற்குத் தேவையான தரவைக் குறிப்பிட்டு, தகவல்களைச் சேகரிப்பதற்கான முறையை வடிவமைத்தல், தரவு சேகரிப்பு செயல்முறையை நிர்வகித்தல் மற்றும் செயல்படுத்துதல் ஆகியவையும் இதில் அடங்கும். சேகரிக்கப்பட்ட தரவை பகுப்பாய்வு செய்த பிறகு, இந்த முடிவுகள் மற்றும் கண்டுபிடிப்புகள், இவற்றின் தாக்கங்கள் உட்பட, இவற்றில் செயல்பட அதிகாரம் பெற்றவர்களுக்கு அனுப்பப்படும்.  
சந்தை ஆராய்ச்சி, சந்தைப்படுத்தல் ஆராய்ச்சி மற்றும் சந்தைப்படுத்தல் ஆகியவை வணிக நடவடிக்கைகளின் வரிசையாகும். சில நேரங்களில் இவை முறைசாரா முறையில் கையாளப்படுகின்றன.  
சந்தைப்படுத்தல் ஆராய்ச்சி துறையானது *சந்தை ஆராய்ச்சியை* விட மிகவும் பழமையானது. இரண்டுமே நுகர்வோரை உள்ளடக்கியிருந்தாலும், *சந்தைப்படுத்தல்* ஆராய்ச்சி என்பது விளம்பர செயல்திறன் மற்றும் விற்பனைப் படையின் செயல்திறன் போன்ற சந்தைப்படுத்தல் செயல்முறைகளைப் பற்றி குறிப்பாக அக்கறை கொண்டுள்ளது. இதே நேரத்தில் *சந்தை* ஆராய்ச்சி குறிப்பாக சந்தைகள் மற்றும் விநியோகத்துடன் தொடர்புடையது. *சந்தை ஆராய்ச்சியை, சந்தைப்படுத்தல் ஆராய்ச்சியுடன்* குழப்புவதற்கு இரண்டு விளக்கங்கள் கொடுக்கப்பட்டுள்ளன. விதிமுறைகளின் ஒற்றுமை மற்றும் சந்தை ஆராய்ச்சி என்பது சந்தைப்படுத்தல் ஆராய்ச்சியின் துணைக்குழு ஆகும். இரு துறைகளிலும் நிபுணத்துவம் மற்றும் நடைமுறைகளைக் கொண்ட பெரிய நிறுவனங்கள் காரணமாக குழப்பம் நிலவுகிறது.
# சந்தைப்படுத்தல் ஆராய்ச்சி

## கண்ணோட்டம்

சந்தைப்படுத்தல் ஆராய்ச்சி பெரும்பாலும் இலக்கு சந்தையின் மூலம் இரண்டு வகைப்பட்ட ஜோடிகளாக பிரிக்கப்படுகிறது:  
- நுகர்வோர் சந்தைப்படுத்தல் ஆராய்ச்சி, (B2C) மற்றும்
- பிசினஸ்-டு-பிசினஸ் **(B2B)** சந்தைப்படுத்தல் ஆராய்ச்சி.  
அல்லது, மாற்றாக, முறையான அணுகுமுறை மூலம்:  
- பண்பறி சந்தைப்படுத்தல் ஆராய்ச்சி, மற்றும்
- அளவறி மார்க்கெட்டிங் ஆராய்ச்சி .  
நுகர்வோர் சந்தைப்படுத்தல் ஆராய்ச்சி என்பது பயன்பாட்டு சமூகவியலின் ஒரு வடிவமாகும், இது சந்தை அடிப்படையிலான பொருளாதாரத்தில் நுகர்வோரின் விருப்பங்கள், அணுகுமுறைகள் மற்றும் நடத்தைகளைப் புரிந்துகொள்வதில் கவனம் செலுத்துகிறது, மேலும் இது சந்தைப்படுத்தல் பிரச்சாரங்களின் விளைவுகள் மற்றும் ஒப்பீட்டு வெற்றியைப் புரிந்துகொள்வதை நோக்கமாகக் கொண்டுள்ளது.  
எனவே, சந்தைப்படுத்தல் ஆராய்ச்சி என்பது சந்தைப்படுத்துதலில் உள்ள சிக்கல்கள் மற்றும் வாய்ப்புகளை அடையாளம் கண்டு தீர்வு காண்பது தொடர்பான முடிவெடுப்பதில் நிர்வாகத்திற்கு உதவுவதற்காக, முறையான மற்றும் புறநிலை அடையாளம், சேகரிப்பு, பகுப்பாய்வு மற்றும் தகவல்களைப் பரப்புதல் என விவரிக்கலாம். சந்தை ஆராய்ச்சியின் குறிக்கோள், சந்தை (எ.கா. போட்டியாளர்கள்), நுகர்வோர், தயாரிப்பு/சேவை போன்றவற்றைப் பற்றிய வளம்பெறக்கூடிய தகவல்களைப் பெற்று நிர்வாகத்திற்கு வழங்குவதாகும்.